钦定古今图书集成/理学汇编/文学典/第236卷 > 《吴兢乐府古题要解》 > 《钓竿》
## 钦定古今图书集成/理学汇编/文学典/第236卷 > 《吴兢乐府古题要解》 > 《钓竿》

右旧说有伯常子避仇河滨为渔者，其妻思之而为
《钓竿歌》，每至河侧辄歌之。后司马相如作《钓竿诗》，遂
传为乐曲。若刘孝威“钓舟画彩鹢”，但称“纶钓嬉游”而
已。

以上乐府铙歌。按汉明帝定乐有四品，最末曰短箫铙歌，军中鼓吹之曲。旧说黄帝所造，以建武扬德。《周礼》所谓“王大捷则恺乐，军大献则恺歌” 是也。自上之回，皆汉曲。又有《朱鹭》《思悲》《翁》《艾如张》《拥离》《战城南》《巫山高》《上陵》《将进酒》《君马黄》《芳树》《有所思》《雉子斑》《圣人出上邪》《临高台》《远如期》《石留》等十八曲，字多纰缪，不可晓。《钓竿》一篇，晋代亦称为汉，止于十八，恐非是也。铙如铃而有舌，执柄而鸣之，《周礼》以止鼓也。

《黄鹤吟》：〈一曰黄鹤〉　《陇头吟》：〈一曰陇头水　〉　《出关》
入关，　　　　《出塞》　　　　　入塞。〈一本阙上四曲〉
《折杨》柳，　　　《黄覃子》，　　　　赤之扬。〈一本阙上二曲〉
《望行人》：〈魏晋已来惟传十曲〉《关山月》：

洛阳道，　　　长安道。　　　　梅花落。

《紫骝马》。　　　骢马。　　　　　雨雪。

刘生：〈合一十八曲　一本多豪侠行古剑行洛阳公子行三题误〉